Document ID: /roh_data/filtered/fineweb-2-filterrobots_roh.jsonl.gz/61597

Decleranza da protecziun da datas
1. Protecziun da datas sün ün sguard.
Indicaziuns generalas
Las indicaziuns seguaintas dan üna survista simpla davart quai chi capita cun Sias datas persunalas sch’Ella/El va sün nossa pagina d’internet.
Datas persunalas sun tuot las datas, cun las qualas Ella/El po gnir identifichada/identifichà persunalmaing. Infuormaziuns detagliadas davart il tema da la protecziun da datas pon gnir lettas i’l text da spiegaziun davart quist tema.
Registraziun da datas sün nossa pagina d’internet
Chi es respunsabel pella registraziun da las datas da quista pagina?
L’elavuraziun da las datas da quista pagina d’internet vain fatta dal gestiunari da la pagina d’internet. Sias datas da contact pon gnir vissas i’l impressum da la pagina d’internet.
Co registraina Sias datas?
Sias datas vegnan registradas in prüma lingia cun ans comunichar quellas. Lapro as poja trattar p.ex. da datas chi vegnan indichadas sün ün formular da contact. Datas ulteriuras vegnan registradas automaticamaing cun ir sün la pagina d’internet da nos sistems dad IT. Quai sun surtuot datas tecnicas (p.ex. navigatur d’internet, sistem da gestiun o urari cha la pagina es gnüda frequentada). La registraziun capita automaticamaing subit cha la pagina d’internet vain frequentada.
Per che far ütilisaina Sias datas?
Üna part da las datas vain registrada per garantir cha la pagina d’internet saja sainza fals. Otras datas pon gnir nüzziadas per analisar co cha la pagina vain ütilisada.
Che drets ha Ella/El a reguard Sias datas?
Ella/El ha adüna il dret da surgnir gratuitamaing audienza davart derivanza, receptur e scopo da Sias datas persunalas arcunadas. Plünavant ha Ella/El ün dret da pretender da rectifichar, bloccar o annullar quistas datas. Per ulteriuras dumondas davart il tema da la protecziun da datas po Ella/El adüna ans contactar sur l’adressa indichada i’l impressum. Implü ha Ella/El ün dret da plont pro l’uffizi da survaglianza cumpetent.
2. Indicaziuns generalas ed infuormaziuns obligatoricas
Protecziun da datas
Pels gestiunaris da quistas paginas es la protecziun da Sias datas persunalas üna chosa fich seriusa. Nus trattain Sias datas persunalas da maniera confidenziala e confuorm a las prescripziuns ed a quista spiegaziun da protecziun da datas.
Sch’Ella/El fa adöver da quista pagina d’internet vegnan eruidas differentas datas persunalas.
Datas persunalas sun datas, cun las qualas Ella/El po gnir identifichada/identifichà persunalmaing. La spiegaziun da protecziun da datas avant man explichescha che datas cha nus eruin e per che scopo cha nus tillas ütilisain. Nus Tilla/Til fain attent cha la transmissiun da datas in l’internet po avair loccas (p.ex. pro la comunicaziun per mail). Üna protecziun totala da las datas invers terzas persunas nun es pussibla.
Indicaziun davart il post respunsabel
Respunsabels sun ils duos manaders dal proget i-conf, nempe:
- Prof. Dr. Wolfgang Ilg, Evangelische Hochschule Ludwigsburg
- Prof. Dr. Henrik Simojoki, Humboldt-Universität zu Berlin
Els decidan davart scopo e mezs da l’elavuraziun da datas, quai chi cumpiglia la surdatta da lavur a persunas auxiliaras (p.ex. collavuraturs scientifics) o ad impiegats externs (p.ex. manaders da servezzans IT).
Post respunsabel es la persuna natürala o giuridica chi decida suletta o insembel cun otras persunas davart ils scopos ed ils mezs da l’elavuraziun da las datas persunalas (p.ex. nom, adressa da mail e.o.).
Revocaziun da Seis acconsentimaint a reguard l’elavuraziun da datas
Numerus process da l’elavuraziun da datas sun realisabels be cun Seis acconsentimaint explicit. Ella/El po adüna revochar ün acconsentimaint fingià dat. Per far quai basta üna comuni-caziun na formala per mail. La legitimaziun da l’elavuraziun da datas fatta avant la revocaziun nun es tangada da quista revocaziun.
Dret da plont pro l’uffizi da survaglianza cumpetent
In cas da cuntravenziuns da drets da datas ha la persuna pertocca il dret da far ün plont pro l’uffizi da survaglianza cumpetent. L’uffizi da survaglianza cumpetent in dumondas da drets da protecziun da datas es l’incumbenzà per la protecziun da datas dal pajais federativ, i’l qual nossa intrapraisa ha seis sez. Üna glista dals incumbenzats per la protecziun da datas sco eir lur datas da contact po gnir vissa i’l link seguaint:https://www.bfdi.bund.de/DE/Infothek/Anschriften_Links/anschriften_links-node.html.
Dret da transferir las datas
Ella/El ha il dret da far transferir datas, cha nus elavurain sün basa da Seis acconsentimaint o per incumbenza d’ün contrat, a sai svess o a terzas persunas e quai in fuorma d’ün format solit e legibel. Sch’Ella/El pretenda ün transferimaint direct da las datas ad ün’otra persuna respunsabla vain quai be fat schi’d es tecnicamaing pussibel.
Codaziun SSL resp. TLS
Quista pagina fa adöver d’üna codaziun SSL resp. TLS. Quai per motivs da sgürezza e per proteger transferimaints da cuntgnüts confidenzials, sco p.ex. postaziuns o dumondas ch’Ella/El trametta o fa a nus gestiunaris. Üna codaziun as poja identifichar scha la lingia d’adressa dal navigatur müda da «http://» sün «https://. L’identificaziun es pussibla eir a man dal simbol a la fin da la lingia da Seis navigatur.
Scha la codaziun SSL resp. TLS es activada nu pon las datas, ch’Ella/El transferischa a nus, gnir lettas da terzas persunas.
If SSL or TLS encryption is activated, the data you transfer to us cannot be read by third parties.
Audienza, bloccada, annullaziun
Ella/El ha adüna il dret, i’l rom da las disposiziuns legalas valablas, da surgnir audienza gratuita davart Sias datas persunalas arcunadas. Quai es eir il cas per la derivanza, il receptur ed il scopo da l’elavuraziun da datas e, tuot tenor, eir per rectifichar, bloccar o annullar quistas datas. Per ulteriuras dumondas davart il tema da la protecziun da datas po Ella/El adüna ans contactar sur l’adressa indichada i’l impressum.
Cuntradicziun a mails da reclama
A l’adöver da datas da contact, chi sun gnüdas publichadas i’l rom dal dovair da l’impressum per transferir reclama e material d’infuormaziun na giavüschà explicitamaing, vain quatras cuntradi. Ils gestiunaris da las paginas as resalvan explicitamaing da far pass giuridics in cas da transmissiun dad infuormaziuns da reclama na giavüschadas, p.ex. via mails da Spam.
3. Incumbenzà pella protecziun da datas
Incumbenzà pella protecziun da datas ordinà da la ledscha
Infuormaziuns generalas davart la protecziun da datas e l’adressa da l’incumbenzà pella la protecziun da datas da la EH Ludwigsburg sun da chattar qua: https://www.eh-ludwigsburg.de/links/datenschutz/
4. Registraziun da datas sün nossa pagina d’internet
Datas da server-log
Il provider da las paginas registrescha ed arcunescha auto-maticamaing infuormaziuns in uschè dittas datas da server-log cha Seis navigatur ans transferischa automaticamaing. Quai sun:
- Tip e versiun da navigatur
- System da navigatur chi vain ütilisà
- Referrer URL
- Nom da host dal computer cun access
- Urari da la dumonda dal navigatur
- Adressa dad IP
Quistas datas nu vegnan agiuntas ad otras funtanas da datas.
Basa per l’elavuraziun da las datas es l’artichel 6 alinea 1 lit. f DSGVO, chi permetta l’elavuraziun da datas per accumplir ün contrat o masüras da pre-contrat.
Formular da contact
Sch’Ella/El ans fa pervgnir dumondas via il formular da contact, vegnan Sias indicaziuns arcunadas, inclus las datas da contact ch’Ella/El ha indichà, quai per pudair elavurar la dumonda e pel cas chi vess da dar amo dumondas in seguit. Quistas datas nu daina inavant sainza Seis acconsentimaint.
L’elavuraziun da las datas indichadas sül formular da contact vain dimena fatta be sün basa da Seis acconsentimaint (art. 6 alinea 1 lit. a DSGVO). Ella/El po revochar adüna quist acconsentimaint. Perquai basta üna comunicaziun na formala per mail. La legitimaziun dal process da l’elavuraziun da datas fatta avant la revocaziun nun es tangada da quista revocaziun.
Las datas indichadas dad Ella/El i’l formular da contact restan pro nus fin ch’Ella/El ans dumonda da tillas stüder o da revochar Seis acconsentimaint dad arcunar o cha’l scopo per arcunar las datas scrouda (p.ex. davo l’elavuraziun da Sia dumonda). Disposiziuns legalmaing indispensablas – surtuot termins d’archivaziun – nu sun tangadas.
Registraziun sün quista pagina d’internet
Ella/El po as registrar sün nossa pagina d’internet per far adöver da funcziuns supplementarias. Da las datas chi vegnan indichadas per quai faina adöver be pel scopo d’ütilisaziun da la spüerta o dal servezzan correspundent, pel qual Ella/El s’ha registrada/registrà. Id es da far tuot las indicaziuns obligatoricas da la registraziun. In cas cuntrari refüsaina la registraziun.
Per müdamaints importants sco volumen da spüerta o pro müdamaints tecnicamaing necessaris faina adöver da l’adressa da mail indichada per Tilla/Til infuormar sün quista via.
L’elavuraziun da las datas indichadas pro la registraziun capita sün basa da Seis acconsentimaint (art. 6 alinea 1 lit. a DSGVO). Ella/El po adüna revochar ün acconsentimaint fingià dat. Per far quai basta üna comunicaziun na formala per mail. La legitimaziun da l’elavuraziun da datas fatta avant la revocaziun nun es tangada da quista revocaziun.
Las datas indichadas pro la registraziun arcunain nus fintant ch’Ella/El es registrada/registrà sün nossa pagina d’internet e tillas stüdain lura. Termins d’archivaziun tenor ledscha nu sun tangats.